

 **BOSNA I HERCEGOVINA** **БОСНА И ХЕРЦЕГОВИНА**

 MINISTARSTVO FINANCIJA/ МИНИСТАРСТВО ФИНАНСИЈА

 FINANSIJA I TREZORA И ТРЕЗОРА

 **BOSNIA AND HERZEGOVINA**

MINISTRY OF FINANCE

 AND TREASURY

На основу члана 4. став (2) Одлуке о продаји службеног моторног возила Министарства финансија и трезора БиХ број: 04-16-4-853-1/25 од 29. 1. 2025. године, Инструкције о начину и правилима спровођења јавног надметања - лицитације за продају моторних возила буџетских корисника - институција Босне и Херцеговине број: 08-02-2-4348/23 од 29. 5. 2023. године и члана 5. Правила продаје службеног моторног возила путем јавног надметања – лицитације број: 04-16-4-853-2/25 од 10. 2. 2025. године, Министарство финансија и трезора БиХ *објављује*

**Јавни позив**

**за продају службеног моторног возила у власништву Министарства финансија и трезора БиХ путем јавног надметања – лицитације**

**1. ПРЕДМЕТ ЛИЦИТАЦИЈЕ**

Предмет лицитације је службено моторно возило, у власништву Министарства финансија и трезора БиХ, како слиједи:

**Путничко возило *PASSAT***

|  |  |
| --- | --- |
| **Регистарски број:** | E70-T-015 |
| **Марка возила:** | VОLKSWAGEN |
| **Врста возила:** | М1-Путничко |
| **Тип/модел возила:** | PASSAT  |
| **Број шасије:** | WVWZZZ3CZEP002590 |
| **Број мотора:** | CFF F81152 |
| **Година производње:** | 2013. |
| **Датум прве регистрације:** | 31. 1. 2014. |
| **Снага:** | 103 kW |
| **Радна запремина:** | 1968 cm3 |
| **Еко норма:** | Еуро 5 |
| **Врста горива:** | Дизел |
| **Број степена преноса:** | 6 |
| **Број врата:** | 4 |
| **Боја возила:** | Црна |
| **Број пређених километара:** | 322 671 km |
| **Опште стање:** | Просјечно, није у возном стању |
| **Возило одјављено:** | ДА |
| **Оштећење возила:** | Оштећења лимарије  |
| **Додатна опрема:** | ДА, љетне гуме |
| **Почетна вриједност:** | **13.835,88 КМ** |

**2. ПРАВО УЧЕШЋА**

Право учешћа у поступку лицитације имају сва правна и физичка лица која прије утврђеног рока за лицитацију уплате предвиђен депозит/кауцију за учешће на лицитацији, а који износи: **1.245,23 КМ**.

Уплата депозита за учешће у поступку лицитације се врши уплатом на главни рачун код Централне банке број: **0000030000000145**. Приликом уплате депозита уплатилац (учесник – понуђач) треба обавезно навести сљедеће податке који се односе на банковни рачун за уплату средстава:

1. Прималац: **Министарство финансија и трезора** **Босне и Херцеговине**
2. Трансакцијски рачун број: **0000030000000145**
3. Позив на број: **37111**
4. Сврха уплате: **Јавно надметање – лицитација у Министарству финансија и трезора БиХ**.

\*Поље сврха уплате је обавезно.

Запослени у Министарству финансија и трезора Босне и Херцеговине и чланови њихове уже породице немају право учешћа у поступку лицитације.

**3. САДРЖАЈ ПОНУДЕ**

1. Понуда обавезно садржи:

а) Попуњени **образац** из јавног позива;

б) Уколико понуду доставља **физичко лице**, уз попуњен образац доставља се овјерена копија идентификационог документа и доказ о уплати депозита (уплатница),

ц) Уколико понуду доставља **правно лице** уз попуњен образац доставља се овјерена копија рјешења о упису у судски регистар не старијег од три мјесеца и доказ о уплати депозита (уплатница).

1. Образац из јавног позива мора бити **потписан** од стране подносиоца, а уколико је понуђач правно лице, исти мора бити и овјерен печатом правног лица.
2. Цијена понуде се исказује у конвертибилним маркама (КМ).

**4. ДОСТАВЉАЊЕ ПОНУДА**

1. Понуде се достављају препорученом поштом на адресу, Министарство финансија и трезора БиХ, Трг БиХ 1, 71000 Сарајево или на протокол Министарства финансија и трезора БиХ, Зграда пријатељства Босне и Херцеговине и Грчке, Трг БиХ 3, канцеларија број 1803, у затвореној коверти са назнаком: „НЕ ОТВАРАТИ – Понуда за продају возила Министарства финансија и трезора БиХ“.
2. Рок за доставу понуда је 15 дана од дана објављивања у средствима јавног информисања и службеној Интернет страници Министарства финансија и трезора БиХ односно до **17. 3. 2025. године** до **12:00 сати**.
3. Јавно отварање понуда ће се одржати дана **17. 3. 2025. године** са почетком у **12:30 сати** у сали број 1719 (17. спрат), Зграда пријатељства између Грчке и БиХ, Трг БиХ 3, 71000 Сарајево.
4. У обзир ће бити узете само понуде које, без обзира на начин доставе, буду запримљене на протокол Министарства финансија и трезора БиХ до рока назначеног у јавном позиву.
5. Све понуде које пристигну након рока за доставу понуда, неће се узимати у разматрање.
6. Отварању понуда могу присуствовати понуђачи лично или лица која имају пуномоћ за учествовање у лицитацији и представници правних лица, по пуномоћнику.

**5. ЗАИНТЕРЕСОВАНА ЛИЦА**

Заинтересована лица могу погледати возило сваког радног дана у периоду од 09:00 до 15:00 сати, уз претходну најаву и договор око термина за преглед возила, на контакт телефоне: **033 703 126,** **033 703 109 и 033 703 120.**

Локација возила: гаража Sarajevo City Centar, етажа -5.

**6. КРИТЕРИЈУМ ЗА ВРЕДНОВАЊЕ**

Критеријум за вредновање понуда је највиша понуђена цијена за наведено моторно возило.

**6. ОБАВЕЗЕ КУПЦА**

1. Са изабраним понуђачем приступа се закључењу уговора у року од 7 дана од дана завршетка лицитације и истом ће бити враћен уплаћени депозит по достављеном доказу у уплати пуног лицитираног износа.
2. Купац је дужан за купљено возило уплатити пуни износ купопродајне цијене у року од 7 дана од дана потписивања уговора, а плаћање се врши са банковног рачуна који су наведени у обрасцу понуде.
3. Уколико купац не приступи закључењу уговора о купопродаји или уколико након потписивања уговора одустане од његове реализације, уплаћени депозит му се неће вратити, а Министарство задржава право додјеле купопродајног уговора сљедећем понуђачу са листе успјешних понуђача.
4. Уплата возила у износу купопродајне цијене врши се на рачун број: 3380002210018390 *UniCredit Bank*, врста уплате: 0, врста прихода 811114, општина (шифра општине пребивалишта-сједишта уплатиоца), буџетска организација: 2401999, позив на број: 0000000000.
5. Трошкове преноса власништва, осигурања возила, регистрације возила и транспорт возила сноси купац.
6. Продаја се врши по начелу „виђено-купљено“, што искључује све накнадне приговоре и рекламације купца упућене продавцу по питању квалитета и евентуалних недостатака моторног возила.
7. Примопредаја, односно преузимање моторног возила врши се након достављања доказа о извршеној уплати купопродајне вриједности на локацији гаража Sarajevo City Centar, Врбања 1, Сарајево, етажа -5.

**7. ДОДАТНЕ ИНФОРМАЦИЈЕ**

За све додатне информације позвати на бројеве телефона: **033 703 126, 033 703 109 и 033 703 120**.

***Прилог:***

*Образац за цијену понуде*

***ОБРАЗАЦ ЗА ЦИЈЕНУ ПОНУДЕ***

Назив правног лица или име (име једног родитеља) и презиме физичког лица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име особе овлаштене за заступање у поступку лицитације (за правна лица)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тачна адреса сједишта (за правна лица) или пребивалишта (за физичка лица)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број телефона:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Е-пошта:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број трансакцијског рачуна и назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ИЗНОС ПОНУДЕ У КМ: \_\_\_\_\_\_\_\_\_\_\_\_\_\_\_\_\_**

**Словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Потпис (и печат за правна лица):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_\_\_\_\_\_\_\_

**Уз понуду обавезно доставити:**

**Физичка лица:**

* овјерена копија идентификационог документа
* доказ у извршеној уплати депозита

**Правна лица:**

* овјерена копија Рјешења о упису у судски регистар
* доказ у извршеној уплати депозита